Rezumatul Studiului 2 - Cauzele discordiei

1. **Poporul Israel.**
   * **Dezbinarea din lipsă de ascultare.**
     + Ecuaţia pe care Dumnezeu a propus-o poporului Israel când trebuiau să intre în Ţara Promisă era foarte clară:
     + Ascultarea de Dumnezeu 🡺 Viaţă îmbelşugată şi pace (Deut. 28:1-14)
     + Neascultarea 🡺 Război şi conflicte (Deut. 28:15-68)
     + Totuşi, Dumnezeu a fost totdeauna de partea lor. I-a chemat continuu la pocăinţă prin intermediul profeţilor, deoarece îi iubea (Ieremia 3:14-15; 31:3).
     + Dumnezeu doreşte să ofere poporului Său prosperitate, unitate şi sănătate. Dar poate face acest lucru numai dacă noi avem credinţă şi ascultăm.
   * **Dezbinarea datorită împlinirii voii lor.**
     + Ca rezultat al urmării înclinaţiilor propriilor inimi – într-o opoziţie vehementă faţă de poruncile divine – poporul Israel a comis două greşeli grave:
       1. A slujit altor dumnezei (Jud. 2:11-13).
       2. S-a implicat în căsătorii ilicite cu femei străine (Jud. 3:5-7).
     + În felul acesta au depărtat de la ei scutul protector al lui Dumnezeu. Rezultatul a fost războaie continue şi păcate groaznice chiar în sânul lui Israel.
     + Văzând rezultatul nefast al împlinirii propriei voinţe, nu voi căuta eu, ca de acum înainte, să fac voia lui Dumnezeu?
   * **Dezbinare din lipsă de înţelepciune.**
     + Roboam, fiul lui Solomon, a căutat înţelepciunea în locul greşit. S-a arătat nemilos şi crud, şi nu a ascultat cererile îndreptăţite ale poporului.
     + Biblia ne îndeamnă să dobândim înţelepciunea al cărui principiu este temerea de Dumnezeu (Proverbe 4:7; 9:10). Trebuie doar să o cerem: „Dacă vreunuia dintre voi îi lipseşte înţelepciunea, s-o ceară de la Dumnezeu, Care dă tuturor cu generozitate şi fără să mustre, şi ea îi va fi dată.” (Iacov 1:5).
2. **Biserica creştină.**
   * **Dezbinare datorită favoritismelor.**
     + În biserica din Corint diviziunea s-a realizat deoarece fraţii şi-au aţintit privirea la oameni (oameni buni şi demni), şi la meritele lor.
     + Unitatea trebuie să fie centrată în Hristos. Isus este modelul nostru. Privindu-i crucea, toţi privim în aceeaşi direcţie şi suntem uniţi pentru acelaşi scop.
   * **Dezbinare din interes.**
     + Pavel ne avertizează cu privire la persoanele care provoacă dezbinare în biserică cu intenţia de a profita de acest aspect.
     + În 2 Timotei 2:14-19 şi 3:12-17 putem găsi sfaturi pentru a evita astfel de înşelăciuni:
       1. Să studiem Biblia, să o înţelegem şi să o predicăm.
       2. Să evităm teme triviale şi speculative şi să vorbim despre adevăr.
       3. Să ascultăm de Dumnezeu.